### Beslutningstema

I denne sag skal der orienteres om processen for udviklingen af Mulighedsstudiet ved [adresse].

### Historik

Den 4. november 2024 godkendte Klima- Vækst- og Udviklingsudvalget forslag til Kommissorium for udarbejdelse af et mulighedsstudie for [adresse]

### Sagsfremstilling

I Budgetaftalen for 2025 er der afsat 300.000 kr. til udarbejdelse af et mulighedsstudie for området ved [adresse]. Dette studie skal blandt andet belyse de fysiske muligheder for udvikling af området.

I Kommissoriet beskrives, at der ønskes en plan, der kan vise, hvilke fysiske muligheder, der er for udviklingen af området ved Rømø Gl.skole. Planen skal indeholde et forslag til, hvordan boliger og tilhørende fællesarealer kan spille sammen med naturen og brugen af et nyt fælleshus/medborgerhus for øens beboere. Planen skal ske i et samspil med beboernes behov og ønsker. Der skal således udvikles en vision for hvordan området fysisk kan indrettes under hensyn til boligbehovet og behovet for etablering af fælleshus/medborgerhus for øens beboere. Vision skal sikre, at alle aktører føler sig inkluderet, samtidig med at deres individuelle identiteter og præferencer inddrages.

Winni Frederiksen udarbejdes i dialog med lokalrådet, DOMEA, stedets brugergrupper og foreninger, der i dag anvender faciliteterne. Denne tværgående proces sikrer, at alle relevante perspektiver  inddrages og afspejles i det endelige koncept.

I løbet af foråret 2025 har Tønder Kommune afholdt flere møder med Lokalrådet og Støtteforeningen for Medborgerhuset “Rømø Skole”. Både Tønder Kommune og beboerne på Rømø ønsker, at medborgerhuset skal fungere som et samlingspunkt for øens borgere med henblik på at styrke fællesskabet. Der har desuden været afholdt et workshopmøde med stedets brugere. DOMEA medvirker i mulighedsstudiet for at se på mulighed for at almene boliger kan integreres i projektet.

Arbejdet med mulighedsstudiet fortsætter i den kommende periode med fokus på at belyse forskellige scenarier for udvikling af medborgerhuset – både hvad angår fysisk indretning og de økonomiske rammer. Det er væsentligt at afdække, hvordan huset bedst kan tilgodese de mange ønsker og behov fra både foreninger og øvrige brugere, således at det fortsat kan fungere som et naturligt samlingspunkt på øen.

Som en del af studiet vil desuden indgå afklaring af et forslag til etablering af almene boliger på græsarealerne nord for [adresse]. Dette skal bidrage til at afhjælpe boligmanglen og samtidig understøtte det lokale fællesskab i medborgerhuset.

Winni Frederiksen forventes afsluttet i løbet af efteråret 2025, hvorefter de konkrete anbefalinger kan indgå i den videre planlægning af området ved [adresse].
•    Bevaring og renovering af bygninger med lille tilbygning (scenarie A)
•    Nedrivning af en fløj med mindre tilbygning mellem fløj og gymnastiksal (scenarie B)
•    Bevaring af gymnastiksal med tilbygning (scenarie C)

I løbet af sommeren har der været yderligere involvering af de lokale foreninger og brugere af Medborgerhuset. Drøftelsen her har været omkring scenarie A og B med tydelig opbakning til Scenarie A. Ønsket var her at bevare, energirenovere og renovere yderligere på sigt. Der er også et stort lokalt ønske om, at der fremadrettet indgås en 10-årig driftsaftale med Tønder Kommune for at skabe ro til at søge økonomiske midler.

I styregruppen er der enighed om, at der nu arbejdes videre med at afklare beslutningsgrundlaget. Det omfatter afklaring af
•    anlægsomkostninger for scenarie A og B i modeller, hvor der både ses på niveauet for at leve op til krav for kommunal energirenovering og ikke-kommunal energirenovering
•    driftsøkonomiske modeller for hhv. kommunal drift og drift ved selvejende institution.
•    bedste placering af almene boliger. Herunder afklares også en evt. placering nærmere nuværende almene boliger.

På grundlag af disse afklaringer opstiller styregruppen forslag til den fremadrettede proces.

### Indstilling Fagchefen Klima, Plan og Udvikling indstiller,

at orienteringen tages til efterretning.

### Beslutning

Orienteringen taget til efterretning.

Mads Henriksen deltog ikke i mødet.